**Navodilo za izpolnjevanje obrazca poročila o opravljenih prvih meritvah**

V obrazcu se v posameznih poljih navedejo naslednji podatki:

1. osnovni podatki o mali komunalni čistilni napravi:
2. enolična identifikacijska številka in ime komunalne čistilne naprave; identifikacijsko število o mali komunalni čistilni napravi dodeli izvajalec javne službe odvajanja in čiščenja komunalne odpadne vode (v nadaljnem besedilu: IJS),
3. lastnik (navedba vseh lastnikov, če jih je več) male komunalne čistilne naprave (ime, priimek, naslov), ali upravljalec male komunalne čistilne naprave (ime, priimek ali naziv, naslov),
4. zmogljivost male čistilne naprave v PE,
5. lokacija male komunalne čistilne naprave (navedba koordinat x in y v državnem koordinatnem sistemu za raven merila 1 : 5.000 ali parcelne številke in številke katastrske občine),
6. navedba občine, na območju katere je mala čistilna naprava (navedba identifikacijske številke in imena občine),
7. navedba aglomeracije, če je mala komunalna čistilna naprava znotraj aglomeracije (navedba identifikacijske številke in imena aglomeracije) in
8. ime naselja, v katerem je mala komunalna čistilna naprava;
9. drugi podatki o mali čistilni napravi, npr:
10. vrste male komunalne čistilna naprave, ki se opredeli oziroma opiše glede na zahteve za male komunalne čistilne naprave z zmogljivostjo, manjšo od 50 PE, iz predpisa, ki ureja odvajanje in čiščenje komunalne odpadne vode (npr. tipska mala komunalna čistilna naprava v skladu s SIST EN 12566-3, rastlinska mala komunalna čistilna naprava, itd.),
11. navedba priključenih objektov; objekti se opredelijo z naslovom ali z MID EHIŠ; MID EHIŠ je medresorski identifikator iz evidence hišnih številk, ki jo vodi Geodetska uprava Republike Slovenije,
12. identifikacijska številka kmetijskega gospodarstva (KMG – MID), če gre za kmetijsko gospodarstvo; KMG – MID je identifikacijska številka kmetijskega gospodarstva iz registra kmetijskih gospodarstev, ki ga vodi ministrstvo, pristojno za kmetijstvo, gozdarstvo in prehrano.
13. število prebivalcev v priključenih objektih oziroma število uporabnikov priključenih objektov (navedba števila stalno in števila začasno prijavljenih prebivalcev v priključenih objektih oziroma števila uporabnikov priključenih objektov),
14. lokacija iztoka iz male komunalne čistilne naprave (navedba koordinat x in y v državnem koordinatnem sistemu za merila 1 : 5.000 ali parcelne številke in številke katastrske občine, kjer je iztok),
15. način odvajanja odpadne vode iz male komunalne čistilne naprave; navede se, ali gre za posredno odvajanje v podzemno vodo (odvajanje s ponikanjem v tla) ali za odvajanje v vodotok, vključno z imenom vodotoka oziroma potoka; v primeru, da podatek ni znan in ob pregledu tega ni mogoče ugotoviti, se v rubriki »drugo« navedejo ugotovitve ob pregledu,
16. začetek obratovanja male komunalne čistilne naprave (navedba datuma začetka obratovanja, če natančen datum ni znan, pa navedba leta začetka obratovanja) in
17. datum vpisa v evidenco izvajalca javne službe;
18. podatki o pripravi in potrditev poročila in sicer:
19. podatki o osebi, ki je pripravila poročilo in sicer ime in priimek ter podatki za stik,
20. kraj in datum,
21. žig in podpis ali samo podpis.

»Priloga poročila so analizni izvidi o opravljenih meritvah, izdani s strani pooblaščenega izvajalca obratovalnega monitoringa, ki je meritve izvedel.«